b'\n_START_ARTICLE_\nAnders Wahlberg\n_START_PARAGRAPH_\nAnders Wahlberg oli suomalainen rakennusmestari. Sauvosta kotoisin ollut Wahlberg tunnetaan 1700-luvun lopulla eri puolille Varsinais-Suomea suunnittelemistaan kellotapuleista. Wahlbergin johdolla rakennettiin muun muassa Sauvon keskiaikaisen kivikirkon kellotapuli ja my\xc3\xb6hemmin Seurasaaren ulkomuseoon siirretyn Karunan vanhan kirkon tapuli. Lis\xc3\xa4ksi h\xc3\xa4n toteutti Karunan kirkon laajennuksen vuosina 1773\xe2\x80\x931774 sek\xc3\xa4 Rauman raatihuoneen kellotornin, joka valmistui 1776.'